Helsingissä, 11.10.2011 LEHDISTÖTIEDOTE

Julkaisuvapaa

TYÖNVÄLITYS SIIRTYI ÄLYPUHELIMIIN JA TABLETTEIHIN

[**Henkilöstöpalveluyritys**](http://www.operaria.fi/) **Operaria on julkaissut Suomen ensimmäisen työnhaun ja rekrytoinnin mobiilisivuston, m.operaria.fi. Mobiilipalvelu tarjoaa perinteistä internet-sivua nopeamman ja aina mukana kulkevan informaatiokanavan työnvälityksen molemmille osapuolille, työnhakijoille ja työnantajille.**

Mobiilisivuston suurin etu on saavutettavuus: palvelut ovat käyttäjien ulottuvilla kaikkialla. Älypuhelimien ja tablettien käyttö tiedon etsimiseen lisääntyy jatkuvasti, ja pikaisesti tarkistettavien asioiden lisäksi nyt haetaan muun ohella ajanvietettä, joko hyödyksi tai huviksi.

Muutos on huomattu myös henkilöstöpalvelualalla. Määräaikaisten työsuhteiden lisääntyminen on jo opettanut työnhakijoita seuraamaan ajankohtaisia asioita ja tarttumaan tilaisuuksiin jos/kun sopiva ärsyke ilmenee.

- Työnhaku laajenee yhä enemmän internetiin ja mobiilikanavan kautta Operarian tarjonta on löydettävissä koko ajan. Ketterät mobiilisivut toimivat hienosti ajantasaisen, nopeasti silmäiltävän informaation välityskanavana. Pyrimmekin olemaan ajan hermoilla ja luomaan kanavia, joiden perusteella saamme yhteydenottoja, sanoo **Markus Fabricius** Operariasta.

- Tarkkaavaiset tiedonhakijat pitävät asioita silmällä jatkuvasti. Kilpailu on kovaa, ja kun työpaikka saatetaan täyttää heti sopivan hakijan löydyttyä, on nopeus todellakin elintärkeää.

Suomen ensimmäisen henkilöstöpalvelun mobiilisivuston toteutti goMob Finland Oy. goMobin CIO ja perustajajäsen, **Erika Rintala** korostaa mobiiliversion käyttökokemusta:

- Tiedot latautuvat nopeammin kuin perinteiset internet-sivut. ”Optimoitu” ei enää tarkoita tekstimuotoon riisuttua kevytversiota, vaan mobiililaitteelle erikseen suunniteltua, sisältöön keskittyvää palvelua. Laitteen koko näytön ala on käytössä ja kosketusnäytöllä navigointi on helppoa.

m.operaria.fi lisätiedot:

Operaria, Markus Fabricius +358 400 603327, [markus.fabricius@operaria.fi](mailto:markus.fabricius@operaria.fi)

goMob, Erika Rintala +358 44 2853851 [erika.rintala@gomob.fi](mailto:erika.rintala@gomob.fi)

*Operaria Oy on suomalainen henkilöstöpalvelualan yritys, jonka erityisosaamista ovat talouden, myynnin ja markkinoinnin ammattilaisten rekrytointi ja asiantuntijavuokraus. Lisätiedot* [*www.operaria.fi*](http://www.operaria.fi)

*goMob Finland Oy on mobiilimarkkinointiin ja mobiilisovelluskehitykseen erikoistunut markkinointiviestintätoimisto, jonka tuotevalikoimaan kuuluvat mobiilimainonta, mobiilisivustot sekä mobiilisovellukset. Lisätiedot* [*www.gomob.fi*](http://www.gomob.fi)